- मुक्तसर, पंजाब के सागर खत्री ने मुझे बधाई दी कि बाजरिया ‘कॉनमैन’ मैं एक अरसे से पाठकों पर चढ़ी हुई जीत सिंह और अंडरवर्ल्ड की खुमारी उतारने में कामयाब रहा और खत्री साहब पढ़ते पढ़ते पूरी तरह से सुनीलियन रंग में रंगते चले गए । जमा, इस बार रमाकांत उन्हें सुनील पर हावी होता लगा, कहा कि सारा उपन्यास ही रमाकांतमय था । उन्हें उपन्यास में कहीं कोई कमी न दिखाई दी और उन्होंने सहज ही इसे मेरे बेहतरीन उपन्यासों में रखा ।